
Després de l'acció del PPde «liberar una parte de Espanadel asedio de los nazis de un partido llamado Batasuna», grups neonazis es volen apropiar del lauburu basc (trèbol de 4 fulles) amb l'excusa que lacreu gamadaestà prohibida. 


Vaga de fam indefinida de centenars d'immigrants 


A PARTIR DEL PASSAT 7 DE MAIG S'INTENSIFIQUEN LES CACERES D'iM MIGRANTS I LES DEPORTACIONS 

Centenars de milers d'immigrants queden atrapats a la 
il·legalitat després del final del procés de regularització 

Diversos mass media reben ordres de censurar les informacions de tancaments i vaaues de fam 
Desenes d'entrades a estacions del metro de Barcelona bloquejades en senval de protesta 


Campanya suporta en Franky 


Una quinzena d'accions solidàries silenciades als mass m edia 

Èxit a la jornada de lluita pel Franki 


Barcelona- El dimecres 4 de maig de mati¬ 
nada, des de la central de videovigilància del 
metro de Barcelona detectaven la presència 
de persones a les boques de diverses esta¬ 
cions, i varen avisar a moltes dotacions de 
mossos, policia i guàrdia urbana. En arribar a 
diverses de les estacions de llocs com 
Hospitalet, Ciutat Vella, Nou Barris, Gràcia o 
Sants, els policies varen trobar cadenats a 
les reixes i els panys sabotejats, també hi 
havia octavetes i pintades on es denunciava 
la Llei d'Estrangeria i es donava suport als i 
les immigrants sense papers. A Hospitalet 
una noia era detinguda a les immediacions 
d'una d'aquestes boques de metro a punta 
de pistola sota el crit de "Alto o disparo". La 
volien acusar de danys amb un procediment 
de judici ràpid el dimarts 10 de maig al matí 
als jutjats d'Hospitalet, però finalment la 
vista va quedar suspesa per incompareixen- 
ça dels mossos i els guardes de seguretat. 
Manifest silenciat de 170 intelectuals 
El divendres a la tarda es presentava en roda 
de premsa un manifest solidari amb els i les 
immigrants tancats des de fa més 50 dies a 
diversos locals de l'àrea metropolitana, signat 
per 170 personatges de la vida pública cata¬ 
lana, entre els que hi figuren cantants, actors, 
escriptors, periodistes, professors, etc... 

Lluís Llach, Manu Chao, Joaquim Jordà, 
Francisco Fernàndez Buey, Oleguer Presas, 
Joel Joan, són alguns dels sotasignats, i la lec¬ 
tura de presentació es va fer per part de 
Mercè Arànega i Marina (cantant d'O jos de 
Brujo) a una aula de la facultat de filologia de 
la UB. Alguns mitjansde comunicació públics 


varen excusar la seva presència i la difusió 
d'aquest manifest, ja que tenien directrius 
clares de la direcció on se'ls instava a no 
informar de les mobilitzacions d'aquests tan¬ 
caments, ni de cap altre acte que tingués 
relació amb l'Assemblea per la Regularització 
sense Condicions. Es donaven així, només in¬ 
formacions oficials pro vinents del gabinet de 
premsa de Joan Rangel (Delegat del govern), i 
de les organitzacions d'immigrants afins a les 
polítiques d'immigració del tripartit. 

Dissabte manifestació sota vigilància 
La manifestació convocada dissabte a poques 
hores de la fi del procés de regularització es 
va realitzar en un context de molt nervio- 
sisme, ja que la majoria d'immigrants es 
trobaven fent cues per intentar presentar 
papers que evitessin la seva deportació imme¬ 
diata després del dia 7 de maig. Només es van 
reunir unes 250 persones. Després de rebre 
una notificació de la Delegació del Govern on 
se'ls prohibia acampar a la plaça Catalunya 
sota el sarcàstic raonament de que s'havia de 
permetre la "lliure circulació de vianants”, la 
protesta va concloure cap a les 22h. Molts 
policies de paisà i agents dels esquadrons de 
les UPAS (brigades especials de Joan Clos) 
eren al voltant de la protesta. Un dels agents 
d'uniforme instava als periodistes a que 
gravessin immigrants que segons ell esnifaven 
cola per segons paraules textuals: "que salga 
lo que realmente son los inmigrantes". Un altre 
dels agents, en aquest cas de paisà (person¬ 
atge que ja té diverses denúncies per agres¬ 
sions i pallisses), lluia una samarreta de 
"NYPC", un regal que va fer el comissari de la 


policia de Nova York al regidor Jordi Hereu la 
setmana passada, durant la seva visita a la ciu¬ 
tat. La nit del mateix dissabte i a les portes de 
la Delegació del Govern a Barcelona, s'aglom¬ 
eraven més de 2000 persones quan s'apropa¬ 
va la mitjanit. A les 24h en punt els agents var 
tallar la cua i van dir als immigrants que ja 
podien marxar que s'havia acabat la regula¬ 
rització. Hi va haver empentes, cops, insults i 
algun cop de porra. Varen fer fora tota la gent 
que allí s'aglomerava, per la que a partir 
d'aleshores començava una vida molt difícil 
amb la possibilitat de ser tancada al centre 
d'internament de la Verneda i després depor¬ 
tada. També tenen la possibilitat d'acostumar- 
se a viure en la clandestinitat de ser il -legal pel 
fet de no tenir papers. 

L'endemà assemblea a plaça Universitat 
Després de finalitzar el procés de regular¬ 
ització i sense resignar-se a acabar amb la llui¬ 
ta, prop de 400 immigrants es varen concen¬ 
trar diumenge 8 de maig a la plaça Catalunya, 
provinents de la desena de tancaments a 
locals com el del Centre Social de Sants, la 
Ó pera, la CNT, la Barraqueta, la CPF, el Consell 
de Joventut de Terrassa, i a altres punts de 
ciutats com Cornellà, Santa Coloma i Sant 
Vicenç dels Horts, que encara continuen. En 
manifestació varen traslladar-se a la plaça 
Universitat on es va fer una llarga assemblea, 
tot i la pressió de la guàrdia urbana. A partir 
d'aquell punt, ara les diferents comunitats 
que segueixen tancades estan debatent les 
possibilitats de la continuïtat de la lluita. 
Sembla que el 22 de maig es convocarà una 
nova mobilització. Contra-lnfos 10/ 5/ 05 


Països Catalans.- El passat divendres i diss¬ 
abte, 6 i 7 de maig, es van realitzar tot un 
munt d'accions emmarcades en la jornada 
de lluita convocada per Solidaritat 
Antirepressiva de Terrassa i en solidaritat 
amb ei jove egarenc, Francesc Argemí, con¬ 
demnat a 2 anys i 7 mesos de presó després 
d'un judici on el jutge Enrique Rovira del 
Canto, antic fiscal militar, vulnerava de 
forma flagrant la seva pressumpció d'in¬ 
nocència pressuposant que era ai lloc dels 
fets i que va realitzar els delictes d'ultratge, 
desordres i danys, tot i que cap policia el va 
reconèixer a les fotografies del judici. Com 
sabeu, els fets tenen a veure amb una cer¬ 
cavila al juliol del 2002 en la que es va inten¬ 
tar despenjar les banderes espanyola i euro¬ 
pea del balcó de l'ajuntament de Terrassa. 

A Sabadell (Vallès Occidental) es va desple¬ 
gar una pancarta davant de l'ajuntament i es 
van repartir octavetes solidaritzant-se amb 
el company. 

A Terrasa (Vallès Occidental) una dotzena 
de persones es van concentrar despullades 
davant delsjutjats. 

A Vallbona (Anoia) es va parar un tren dels 
Ferrocarrils Catalans, encartellant-lo i 
repartint octavetes als passatgers mentre es 
pintava un mural. 

A Vilanova i la Geltrú (Garraf) es van enca¬ 
denar 3 persones a l'ajuntament desprès de 
despenjar la bandera espanyola i desplegar 
una pancarta solidaritzant-se amb Franki. 
Després de la concentració on es va cremar 
la bandera espanyola van ser detingut un 
membre de l'Assemblea de Joves de 
Vilanova acusat de "ultratge a la bandera" 
per la crema de la bandera que es va fer 
durant la concentració: ja al llarg de la set¬ 
mana el jove havia patit intimidacions per 
part dels Mossos d'Escuadra avisant-lo que 
anés en compte amb les coses que feia. El 
jove va sortir la mateixa nit i espera que se li 


assigni una data de judici després d'haver 
declarat davant del jutjat. 

A Manresa (Bages) es van realitzar diverses 
accions al centre de la ciutat repartint 
revistes i octavetes explicant la situació i 
despenjant pancartes al mateix temps que es 
feien murals al terra amb "Llibertat Franki". 

A Cornellà (Baix Llobregat) es va despenjar la 
bandera espanyola del consistori al mateix 
temps que s'encartellava convocant a la pro¬ 
pera manifestació solidària amb en Franki. 

A Viladecans (Baix Llobregat) diverses seus 
polítiques van apareixer amb pintades amb el 
lema "Aturem l'empresonament del Franki". 

A M olins de Rei (Baix Llobregat) és va real¬ 
itzar una acció a la Plaça de la Vila on una 
desena de persones va penjar una bandera 
negra a la balconada de l'Ajuntament on es 
llegia "Franki Llibertat, prou presó". L'acció 
es va desenvolupar sense incidents, i la ban¬ 
dera va estar onejant a l'edifici del consistori 
durant tot el dissabte. 

A Lleida (Segrià), coincidint amb la Festa 
M ajor va desaparèixer de la Seu Vella la ban¬ 
dera espanyola i es va penjar una pancarta 
solidaritzant-se amb enFranki.A Salses (Ros¬ 
selló) es va cremar la bandera espanyola tot 
just a la Porta dels Països Catalans. 

Per últim, a Barcelona es van cremar 4 ban¬ 
deres a Gràcia mentre es penjava una pan¬ 
carta al balcó de la seu del districte. M entre, 
a Sant Andreu del Palomar es va procedir a 
retirar la bandera espanyola de l'ajuntament 
del districte i a penjar una gran pancarta en 
el seu lloc on s'hi podia llegir "Fora la ban¬ 
dera espanyola. Llibertat Franki". 

M anifestació el 14 de maig a Terrassa 
Cal recordar que el proper 14 de maig hi ha 
convocada una manifestació a Terrassa que 
sortirà de la plaça vella a les 19h en solidar¬ 
itat amb el jove egarenc. Us hi esperem! En 
Franki es queda a casa! Aturarem la presó! 

Contra-lnfos 10/ 5/ 05 


OKUPACIÓ I CENTRES SOCIALS 


Okupació del 
centre social 
La Hòstia 
a La Ribera 

La Ribera/ Barcelona- Avui coincidint amb 
els actes d'inauguració del fastuós mercat de 
Santa Caterina, s'ha okupat l'antic Convent 
de Sant Cugat del Rec, al carrer Princesa 21 
de Barcelona. Un edifici buit des de fa molts 
anys i que ha passat a ser propietat del Banco 
Popular. Es tracta de quatre plantes amb 
pràcticament 3000 metres quadrats, i del 
que se'n vol fer una festa d'inauguració el 
vespre del mateix dia 10 de maig. S'ha batejat 
com La Hòstia, en relació a l'antiga propietat 
eclesiàstica de l'edifici. Segons expliquen a 
un comunicat difós pel barri, des del centre 
social La Hòstia es vol plantar cara alsvoltors 
de l'especulació immobiliària i al projecte de 
ciutat-mercaderia dissenyat per l'ajunta¬ 
ment. Es vol obrir un edifici on desenvolupar 
diversos projectes sense interferències dels 
poderosos. Volen rehabilitar l'espai i fer-hi 
activitats de forma autònoma i autogestion- 
ada. A mitja tarda del dia de l'okupació 
diverses dotacions de policia municipal, tant 
d'uniforme com de paisà rondaven al voltant 
de l'edifici. Sense tenir de moment cap mena 
d'ordre judicial per actuar. Des de la Hòstia 
conviden a tothom a apropar-s'hi i participar 
del nou espai alliberat. 

Contra-lnfos 10/ 5/ 05 

Antimilitarisme 


Sctmana de mobilitzacions antimilitaristes 

Èxit de la XX M arxa a la base de Rota i 
absolució dels encausats a la Porta del M ar 


Rota/Càdiz- El passat 8 de maig, més de 
5.000 persones de tota Andalusia, van par¬ 
ticipar de la XX Marxa a Rota, sota el lema 
«La paz mejor hoy que nunca. OTAN no, 
bases fuera». La concentració va començar 
al migdia al cementiri de Rota i per primera 
vegada es va fer una manifestació que va 
arribar a l'hora de dinar a la base aeronaval 
dels Estats Units. Allà es va produir una de 
les ja conegudes inspeccions civils, en què 
sis persones, amb vestits protectors de 
radiacions nuclears, es van dirigir al recinte 


Mort a presons 


per demostrar l'existència «d'armes de 
destrucció massiva».Tot plegat, va crear un 
clima festiu i distès i al ritme dels tambors 
va acabar la XX Marxa. 

Alacant.- Els i les antimilitaristes d'Alacant 
van celebrar dilluns dia 10, l'absolució de les 
sis persones detingudes per l'acció a la Porta 
del Mar contra el Monument al Soldat de 
Lleva el febrer del 2003. El 2004, l'Ajunta¬ 
ment de la ciutat havia demanat un any de 
presó i prop de 12.000 euros de multa per 
l'acció directa no violenta. La sentència esti¬ 


ma que no hi ha delicte ja que l'estàtua no va 
quedar afectada a causa de la duresa del 
material. Durant el judici, les sis persones van 
reivindicar la legitimitat i la justícia de l'acció, 
anunciant que continuarien denunciant el 
militarisme. El grup antimilitarista Tortuga, 
ha donat les gràcies a totes aquelles person¬ 
es que han mostrat la seva solidaritat durant 
tot el procés i aprofiten per recodar la prox¬ 
imitat de la II Marxa per la Desmilitarització 
de la Serra d'Aitana, el proper 22 de maig. 

Grup Tortuga + 
Contra-lnfos 10/ 5/ 05 


El projecte, però, segueix viu 

Can Barba, el centre 
social alliberat de 
Sabadell, ha tancat 
les seves portes 

Sabadell/ Vallès Occidental- Can Barba era 
el centre social alliberat del carrer Unió que 
s'okupà el 14 de Febrer de 2004 a Sabadell. 
En aquest tempss'ha consolidat com a espai 
de trobada i s'hi han fet nombroses activi¬ 
tats socials i po lítiques emmarcades en qua¬ 
tre eixos bàsics: l'autogestió, la formació, la 
socialització i l'oci alternatiu. 

L'Ajuntament del tripartit, propietari del 
local, des de l'okupació va iniciar una cam¬ 
panya de criminalització i assetjament poli- 
cial i mediàtic. Tot i així, a causa de la pres¬ 
sió popular s'ha vist forçat a cedir el que era 
una de les reivindicacions principals per les 
quals es va okuparCan Barba: la cessió d'es¬ 
pais públics totalment autogestionats als 
joves. De moment n'ha cedit dos: un al cen¬ 
tre de la ciutat i un altre al nord, i s'ha com¬ 
promès a trobar un local adequat pel pro¬ 
jecte social de Can Barba. També ha afirmat 
que cedirà espais al sud i a la Creu Alta quan 
llurs assemblees de joves ho sol·licitin. 
L'assemblea de Can Barba ha decidit deixar 
Can Barba en el marc d'aquests acords. Però 
el conflicte segueix i l'obtenció d'espais és 
només una part del projecte social que es 
du a terme des d'aquí. Perquè Can Barba era 
conjuntural, però no ho és la necessitat dels 
centres socials alliberats i la lluita contra el 
sistema econòmic imperant, la classe políti¬ 
ca, la ignorància col·lectiva i el conformis¬ 
me és l'únic camí. 

CSOA Can Barba +Contra-lnfos 10/ 5/ 05 


Noves morts a presons i comissaries de l'Estat 


Càdis.-A principis del mes va morir un home 
a la comissaria provincial de Càdis. Les fonts 
oficialsapunten a una sobredosi quan porta¬ 
va més de 5 hores detingut. El jutjat que va 
obrir diligències les ha arxivat davant la indi¬ 
gnació de familiars, que presentaran el con¬ 
següent recurs. 

C. E. Villabona/Asturies El passat dimecres 
21 d'abril moria penjat amb un cinturó un 
jove de 29 anys al centre d'extermini de 
Villabona a Uvieu. Familiars de la víctima 
van denunciar que no els van notificar la 
mort en cap moment, ja que es van assaben¬ 
tar per la trucada d'altres presos; també les 
autoritatas de la presó van avisar al metge 
forense 26 hores després de la seva mort; 
van ordenar la incineració, que es va poser 


aturar, i no van deixar veure el cadàver. 

C. E. Fontcalent/Alacant.- El passat diu¬ 
menge lde maig va morir en circunstàncies 
semblants, penjat d'un cinturó del barrot de 
la finestra de la cel·la un altre jove a la presó 
de Fontcalent. Un jutjat obrirà un investi¬ 
gació, ja que el jove va ser traslladat el diss¬ 
abte 30, comunicant a la seva familia que es 
trobava bé. Aquestes notícies contrasten 
amb les acusacions als advocats que 
defensen presos, com la que ara mateix 
pateix l'advocat Francesc Arnau per comu¬ 
nicar als familiars la mort de José Antonio 
Cano Verdejo (veure Contra-lnfos 357) i 
barcelona.indymedia.org/ newswire/ dis- 
play_any/ 173508 per butlleta de solidaritat. 

Contra-lnfos 10/ 05/ 05 


Juanra traslladat a Zuera. Restricció de visites a Laura Riera 


Zuera/ Zaragoza.- El passat dimecres 13 
d'abril el pres polític català Juanra, va ser 
traslladat a la presó Centro Penitenciario de 
Zuera (Zaragoza), el qual va ser traslladat des 
de la presó de Valladolid. Així doncsjuanra 
es troba presa 340 quilòmetres de casa seva, 
amb les conseqüències que això comporta. 
Per escriure a Juanra: Juanra Rodríguez 
Fernandez Carretera Nacional 330, Km.539 
50.800 Zuera (Zaragoza). Ens informen de 
que Laura Riera ha patit una restricció en les 
seves visitesja que no li han deixat canviar la 
llista de persones amb autorització de visita. 
La podem escriure a Centro Penitenciario 
Múrcia Ctra. El Palmar-Mazarrón, Km. 3 
30120 El Palmar. Per altra part segueix aug¬ 


mentant la macabra llista de morts en cala¬ 
bossos de presons i comissaries. En un 
informe realitzat per la Coordinadora Estatal 
de Solidaridad con la Personas Presas denun¬ 
cien la mort de 262 persones durant el 
període 2001-2004. El territori que presenta 
més casos és Andalusia amb 78, el següent 
Catalunya amb 30. 

La presó que més morts va registrar va ser 
Zuera, inaugurada el juliol del 2001 extermi¬ 
nant 13 persones des d'aleshores. La IV 
M archa a la M acrocàrcel de Zuera, convocada 
pel passat diumenge 24 d'abril i en la que hi 
van assistir entre tres i quatre centenars de 
persones, reivindicava el tancament de la 
macropresó. Contra-lnfos 10/5/05 



Absolts els dos companys jutjats per l'intent de reokupació 

Celebren el XI Aniversari de l'Euskal Jai 


Irunea/ Nafarroa.- El passat cap de setmana 
7 maig es va celebrar, en un to molt festiu, el 
XI Aniversari de la okupació del Gaztetxe 
d'Irunea. Al matí al solar de l'Euskal Jai es va 
recordar el rebuig de tot un barri a la políti¬ 
ca dictatorial d'U PN. Dies abans s'havia dem¬ 
anat als veïns i veïnes del casc vell, que no 
aparquessin els seus cotxes en el solar 
durant el cap de setmana, (actualment aque¬ 
st és l'ús que li estan donant) ja que es volien 
realitzar allí algunes activitats. Només hi 
havia quatre cotxes particulars i altres quatre 
de la Policia M unicipal. Després d'un 'kaleji- 
ra' pels carrers del centre, nombroses per¬ 
sones van arribar al solar, on cap a les dues 
de la tarda hi havia programada una roda de 
premsa per recordar els despropòsits que el 
poder ve mantenint en contra de la població 
reivindicativa d'Irunea. Pels voltants del 
solar van anar apareixent els mateixos cossos 
policials que el passat estiu varen intentar 
segrestar un somni col·lectiu destruint un 
espai. Només hi faltava la policia foral. 
Després de llegir alt i clar el programa festiu 
-perquè se n'assabentés bé "l'Autoritat"- es 
va dialogar amb el comandament de la 
Policia M unicipal present en aquell moment. 
Clarament va anunciar que no es podia men¬ 


jar allí i que quan la gent se n'anés tornarien 
a posar tots els cotxes (com si se'ls haguessin 
endut ells). Després d'una petita discussió en 
presència dels mitjans de comunicació, es va 
decidir dirigir-se a la Nabarreria per a seguir 
allí amb les celebracions. 

Absolts els dos companys jutjats 
per l'intent de reokupació 
També s'ha fet públic aquesta setmana un 
comunicat de l'assemblea de detinguts i 
detingudes on ens informen que s'ha absolt 
als dos companys jutjats per l'intent de 
reokupació del Euskal Jai. En el comunicat, a 
més de denunciar l'especulació i pri- 
vatització d'espais públics, l'assemblea 
assumeix i reivindica com a pròpies les oku- 
pacions d'habitatges en estat inequívoc d'a¬ 
bandó així com d'espais públics, ja siguin de 
titularitat pública o particular. També s'as¬ 
sumeixen segons diuen: 'plena i col·lectiva¬ 
ment els actes pels quals se'ns jutja com a 
conseqüència de la nostra participació en 
l'intent que no es destruís l'edifici del 
Gaztetxe Euskal-Jai. Fio tornaríem a fer.' Per 
a -Tinfo: http:/ / www.euskaljaigaztetxea.net 
Assemblea de Detenid@s en els 
desallotjaments del Euskal Jai i de 
Jesús i M aría -TContra-Infos 10/ 5/ 05 


Kan Fritanga desallotjat 

Sant Andreu de Palomar.- Dijous passat dia 28 es van concentrar unes 80 persones davant de 
Kan Fritanga, una vivenda okupada desde feia 7 anys al barri de Sant Andreu Tenien ordre de 
desallotjament per aquell matí i havien convocat un esmorzar solidari al carrer abans d'a¬ 
bandonar la casa. Quan la policia va arribar amb operaris de la construcció, per fer efectiu 
el desallotjament es va trobar que no hi havia ningú i que curiosament la vivenda del costat, 
on hi viu el propietari de Kan Fritanga i responsable del desallotjament, estava tapiada i un 
estrident clàxon sonava al carrer. Els operaris van procedir a destapiar primer la vivenda del 
propietari per després tapiar-ne la desallotjada, sense oblidar-se de destrossar totalment 
l'interior de Kan Fritanga i assegurar-se així que ningú més l'okuparà. Contra-lnfos 3/ 5/ 05 


Nova okupació ala 
població de Vallirana 

Vallirana/ Baix Llobregat.- El passat 9 de 
maig es va okupar una casa a Vallirana amb 
la intenció de fer-hi un centre social per 
cobrir la manca d'espais de que disposen els 
joves en aquest poble-dormitori. De mo¬ 
ment, s'està netejant i preparant tot per la 
seva obertura però la falta de gent per fer- 
ho fa que això no vagi tan àgil com voldríem. 
Ja us informarem del dia de la seva obertura 
que suposem que serà en poques setmanes. 
Tenim una micropàgina: csaelsomni.- 
blogspirit.com. CSA El Somni 10/ 5/ 05 


Kan Mussol resisteix 

Co llserola/ Barcelona.- Acabem de celebrar 
el nostre 8è Aniversari i hem rebut el pitjor 
regal possible. Ens volem desallotjar!!. El dia 
22 de juliol del 2003, el procediment penal 
obert contra els habitants de Kan M ussol va 
tenir la resolució de 'Auto de sobreseimiento 
provisional', (després de més de 3 anys de 
tràmits judicials) al no haver quedat acredi¬ 
tats els fets motivadors dels mateixos. 
Aquest passat divendres 6 de maig, vam 
rebre una citació per vista oral pel proper 11 
de juliol a les 13h al jutjat n Q 4 de Rubí. A més 
d'una petició per part dels propietaris de 
31252 euros d'indemnització, també ens 
demanen una fiança de 12.000euros per 
poder presentar la nostra defensa el dia del 
judici (per possibles danys a la casa), i una 
ordre de desallotjament immediat i preven¬ 
tiu, que podria quedar aprovada a partir de la 
propera setmana, que és el plaç de temps 
que tenim per recorre-ho. Continuarem 
i nfo rmant. L@s M usso I er@s 10/ 5/ 0 5 

Desallotjament 
al Poblenou 

Poblenou/ Barcelona- Efectius de la Policia 
Nacional van desallotjar el matí del dilluns4 
de maig per ordre judicial una casa okupada 
al centre del Poblenou. El desallotjament es 
va portar a terme a les 9:00h quan set fur- 
gones de Policia van arribar al número 47 de 
la rambla del Poblenou i van acordonar la 
zona. Els agents van tirar a terra la porta de 
l'immoble, dins el qual s'hi trobaven 25 per¬ 
sones, que van sortir sense provocar inci¬ 
dents. L'edifici havia estat abans una pizzeria 
i duia okupat des del Nadal passat. 

Contra-lnfos 10/ 5/ 04 























Impunitat feixista 


Neix l'Assemblea Antifeixista 

Un jove de Vinaròs 
a la UCI per una 
agressió feixista 

Vinaròs/Castelló- El passat dijous 5 de 
maig, tres individus feixistes armats amb 
cadenes i bats de beisbol, van agredir un 
jove a les afores del poble. El jove fou 
traslladat a l'Hospital de Castelló amb una 
cama trencada, vàries costelles també tren¬ 
cades i un fort traumatisme craneal. La 
guàrdia civil ha descartat que l'agressió hagi 
estat per motius ideològics i afirma que 
sembla deguda a qüestions personals entre 
els implicats que ja s'han barallat en altres 
ocasions. Aquesta versió però, és poc 
verossímil si considerem el fet que el jove 
només duia dues setmanes al poble. 

La brutal agressió va portar a convocar una 
assemblea extraordinària a diversos col·lec¬ 
tius i persones antifeixistes a convocar una 
assemblea extraordinària el diumenge 8 de 
maig, que van decidir constituir l'Assemblea 
Antifeixista de Castelló per tal de donar una 
resposta organitzada al seguit d'agressions i 
amenaces que s'han produït. S'ha convocat 
com a primera resposta una concentració de 
protesta davant l'Ajuntament de Vinaròs el 
dimarts ]£) de maig a dos quarts de nou del 
vespre. Contra-lnfos 10/ 5/ 05 


Defensa de l'ús de la bicicleta 


La M assa Crítica 
«ataca» el Saló 
de l'Automòbil 

Barcelona - La setmana passada anunciàvem 
un intens cap de setmana de mobilitzacions 
de la Massa Crítica en rebuig al Saló de 
l'Automòbil que se celebrava a la Fira de 
Barcelona. Divendres 6, responent a la con¬ 
vocatòria mensual de la Massa Crítica, més 
d'una cinquantena de ciclistes es van dirigir 
de la plaça dels Països Catalans a plaça 
Espanya. Allà van realitzar un mural sobre 
l'asfalt just davant les portes del Saló. 
L'endemà, a les II del matí, varis col·lectius 
havien convocat una acció de «boicot inau¬ 
gural» davant la Fira. Així, diverses persones 
van okupar l'espai de davant les portes del 
Saló per jugar a pilota a pales i ensenyar a la 
canalla a anar en bicicleta. La jornada fou 
festiva, tot i que es produí un moment de 
tensió quan una cursa de tres mini bicis que 
tenia la meta dins del saló, va ser intercep¬ 
tada a les po rtes per agents de seguretat pri¬ 
vada. Posteriorment, es va intentar clausurar 
el Saló, però la policia i algun conductor van 
trencar la cinta de seguretat que els vint 
ciclistes van colocar. Aquest diumenge que 
ve, dia 15, s'ha convocat un bici-picnic al 
punt del migdia a plaça espanya paral·lela¬ 
ment al moment en què s'acaba el Saló pre¬ 
sidit per Lacalle. Contra-lnfos 10/ 5/ 05 


Dimecres 11 de maig 19ha plaça Orfila, <M >5ant Andreu L-l 

Protesta "metro gratis, no agressions" 

Del 27 al 29 de maig a la ciutat de Tortosa, www.ebre.net 

Jornades en defensa del Territori 

Del 16 al 19 dejuny, més informació a www.eurotop.tk 

Contracimera europea de Luxemburg 

30 DE MAIG AL 5 DEJUNY, WWW.QUEERUPTION.ORG/ BARCELONA 

Jornades Queeruption a Barcelona 

Dissabte 14 de maig a les 19h a la plaça vella de Terrassa 

Manifestació per l'absolució d'en Franki 

Aportacions solidàries al compte: 2D0-2235-13-0 2 00117895 

Cal un nou servidor per Sindominio 


Decidit el futur especulatiu 
de la vall natural de Sant Just 


Els periodistes preferits 
dejulia Garcia Valdecasas 
recuperen els vells tics 

Barcelona - «Alguns periodistes han aprofitat 
el conflicte que viu Sabadell per recuperar el 
pitjor del periodisme-escombraria perdonar 
canya als moviments socials. I convertir Sa¬ 
badell en Hernani. Per cert, que Jordi Cora- 
chan va visitar aquesta població basca unes 
quantes vegades per passar per Egin a dema¬ 
nar informacions preocupat per la guerra 
bruta dels GAL. Ara, han canviat les tornes. 
Albert Gimeno a La Vanguardia 
Aquest periodista va ser el primer a redirec- 
cionar la detenció injustificada d'un menor, 
vinculant-lo ambjarrai i el conflicte basc. Ja 
ens imaginem l'escena: avorrit, davant un 
ordinador i amb les neurones seques, i sona 
el telèfon mòbil a la redacció: "Alberto apun¬ 
ta. El menor detenido es de los de Jarrai. To- 
do tuyo. De nada.” I l'Albert transcriu la con¬ 
versa policial, converteix un manifest públic 
de denúncia dels judicis en "una lista de 
apoyo” i fa que el manifest, com els pans i els 
peixos, es multipliquin. El jove en qüestió no 
només denuncia el judici a Jarrai, sinó que 
també denuncia el judici a Haika i Segi. 
Corachàn a El Periódico 
L'altra conversa també és imaginable. El PSC 
viu a Sabadell la pitjor devallada política 
dels darrers anys. Gabinet de crisi i estratè¬ 
gia contrainformativa. Trucada a 'El Perió¬ 
dico': "Jordi, rei, un cop de mà que ho estem 
passant malament”. I Corachàn comença a 
escopir: 'radicals', 'antisistema', 'amenaces'. 
Un titular d'espant que s'esvaeix a l'interior. 
A tallar caps i que no quedi ni l'apuntador. 
Com que pinta malament, de sobte apareix¬ 
en més amenaçats i ja en són 6 els regidors 
perseguits!. Ni una paraula de les desenes 
d'agressions feixistes ni de la impunitat poli¬ 
cial. Segueixen sent periodistes amb porra. 
0 policiesambplomaqueésel mateix.» 

Unantistema 10/ 5/ 05 


Veïnat contra l'especulació 


Sant Just Desvern .- A finals del mes passat es 
va produir, per majoria, l'aprovació inicial de 
la modificació del pla general metropolità a 
l'àrea de contacte entre el parc de 
Collserola i el nucli urbà de Sant Just 
Desvern. S'han consolidat definitivament els 
drets dels propietaris cedint-los no només 
els exagerats 80000m2 de sostre edificatori, 
sinó que a més a més, s'hi afegeixen 
20000m2 més de sòl terciari per a indústria 
o comerç, dels quals 5000 m2 també són per 
als propietaris. ICV va votar en contra 
només per aquest darrer motiu. La regidora 
de CIU, en relació amb un dels propietaris, 
va decidir no votar. En canvi, la regidora 
d'urbanisme del PSC, també amb vincle amb 
un dels propietaris va decidir votar (ja que 
considera -i cap regidor/ a s'hi oposa fins 
ara- que el vincle d'amistat i padrinatge no 
justifica el contrari). Els portaveus de la 
PCDV i d'AInus-Ecologistes de Catalunya, 
Daniel Ramirez i Oleguer Farràs respectiva¬ 
ment, van rebre una notificació de demanda 
judicial (de moment al jutjat de pau), per 
part d'aquesta regidora, pel fet d'intervenir 
en l'anterior plenari municipal demanant 
transparència i aclariment del vincle de la 
Sra. Anna Hernàndez (regidora d'urbanisme 
de PSC) amb un dels propietaris de terrenys 
a la vall. Fet que al no desmentir-se i inter¬ 
rompre la intervenció del portaveu de la 
PCDV per part de l'Alcalde, va desenvocar 
lògicament en un comunicat a la premsa 
com a resposta. En l'acte de conciliació, real¬ 
itzat aquesta setmana, al qual no s'hi va pre¬ 
sentar personalment la tinent d'alcalde i 
regidora d'urbanisme de Sant Just Sra., dona 
del ministrejosé M ontilla, no va ser possible 


la conciliació, doncs la pretensió de la part 
demandant era que les dues persones que 
van realitzar les declaracions, es retractéssin 
del que van manifestar en el Ple Municipal 
del dia 31 de març de 2005, cosa que, evi¬ 
dentment, era inacceptable. Per tant, ara 
estem a l'espera de les actuacions que pugui 
dur a terme ella mateixa, i qui sap si també 
l'Ajuntament i el PSC, doncs no obtinguda la 
conciliació, ara pot fer efectiva la querella. 

Plataforma Cívica en Defensa de la Vall 
de Sant Just +Contra-lnfos 10/ 5/ 05 

Continuen els 
actes contra el 22@ 

Poblenou/ Barcelona.- El diumenge 8 de 
maig, a la placeta Sant Bernat Calvó, al barri 
del Poblenou, es va organitzar una butifar- 
rada a càrrec de la Coordinadora contra el 
22@, amb la col·laboració d'esplaisdel barri 
que van realitzar activitats infantils, així 
com del grup Sesc Creixes, que va 
amenitzar el dinar. 

L'objectiu d'aquest acte era conscienciar els 
veïns sobre el cas del complex fàbril de Can 
Ricard, que l'Ajuntament pretén enderrocar 
i en general sobre totes les expropiacions 
del Poblenou. 

El dijous 19 a les I9:00h a l'Fnac de Diagonal 
Mar es farà una xerrada sobre el 22@, en 
concret sobre el cas de Can Ricart, en la 
qual participaran un membre de la Coor- 
dinardora contra el 22@, un de l'associació 
de veïns i un portaveu de Can Ricart. 

Coordinadora contra el 22@ 10/ 5/ 05 


Defensa dels espais naturals 


La Generalitat urbanitzarà 
60 hectàrees de Gallecs 

Gallecs/ Vallès Oriental.- El Pla Director Ur¬ 
banístic de Gallecs aprovat pel Tripartit 
contempla l'urbanització de 60 hectàrees 
més. Durant els últims 20 anys s'han urban¬ 
itzat més de 700 hectàrees de l'espai natu¬ 
ral de Gallecs, una zona de 1500 hectàrees 
expropiades a començaments dels 70. A 
més, el Pla Director legalitza una urban¬ 
ització il·legal que hi ha dins l'espai natural. 
Durant aquests anys s'hi han construit més 
d'una vintena de casesde forma il·legal amb 
el vist i plau de l'Ajuntaments i la Gene¬ 
ralitat. Però el més greu per a l'espai natural 
de Gallces i altres zones naturals del Vallès, 
és el projecte de l'autovia Interpolar, una 
via ràpida paral·lela a la AP-7, antiga B-30, 
des del Papiol al Circuit de Montmeló. El 
cost de la Interpolar estaria al voltant dels 
400 milions d'euros. Aquesta és la "protec¬ 
ció” del Tripartit pera Gallecs. 

El diumenge 22 de maig organitzen una bici- 
cletada popular i reivindicativa per dema¬ 
nar novament la conversió de la carretera 
de Gallecs en un passeig. La concentració 
serà davant la masia de Can Borrell, al barri 
de Can Borrell de Mollet, a les Ildel matí. 

Cànem-Ecologistes en 
Acció de Mollet 10/5/05 


Impunitat policial 


Nova agressió al 
metro de Barcelona 

Sant Andreu de Palomar.- Aquest dimarts D 
de maig s'ha produït una nova agressió per 
part de "agents de PRO SEGUR” a la parada 
de metro de Sant Andreu. La història es 
repeteix novament: dos veïns que es colen 
orgullosament al metro. Tot i que els segu- 
rates no els veuen, apareixen una parella 
amb cara d'odi que, també amb un gos, els 
treuen a empentes per les barres de sortida. 
Un cop al passadís, abans de sortir al carrer 
i aprofitant que no passava ningú, un d'ells 
(el més jove) va començar a apallissar-los 
amb la porra, provocant diverses contu¬ 
sions que van necessitar atenció mèdica. La 
gent està decidida a denunciar judicialment 
ja que tenen clar que no és un cas aïllat, sinó 
que forma part d'una política planificada. 
Per això criden a una concentració dimecres 
llal metro de Sant Andreu. 

Contra Infos 10/ 05/ 05 


^L'oratge de la setmana vinent 


Dimecres 11 Divendres B Diumenge 15 Dimarts 17 



Aquesta setmana s’alleugirà una mica l’extrema sequera que patim a tota Catalunya. Cauran ruixats dimecres, 
dijous i divendres, i fins i tot dijous poden ser intensos i extensos en el territori. De totes formes no es tracta d’un 
temporal de pluges i la sequera tornarà durant el cap de setmana, tot i que les temperatures seran més fresques. 













































